Diari Oficial de la Generalitat Valenciana


Sumari del DOGV 8691, del 04-12-2019 (2019/11584)

RESOLUCIÓ de 25 de novembre de 2019, del president de l'Institut Valencià de Competitivitat Empresarial (IVACE), per la qual es convoquen les beques IVACE Exterior 2020 en matèries relacionades amb la internacionalització de les empreses dirigides a persones amb titulació universitària, i es convoca les entitats de destinació col·laboradores en el desenvolupament d'aquestes, amb cofinançament de la Unió Europea mitjançant el Fons Social Europeu.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8691

Data del DOGV
:   04-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11365


Data del document
:   25-11-2019

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 de novembre de 2019, del president de l'Institut Valencià de Competitivitat Empresarial (IVACE), per la qual es convoquen les beques IVACE Exterior 2020 en matèries relacionades amb la internacionalització de les empreses dirigides a persones amb titulació universitària, i es convoca les entitats de destinació col·laboradores en el desenvolupament d'aquestes, amb cofinançament de la Unió Europea mitjançant el Fons Social Europeu. [2019/11442]  
Per mitjà de l'Ordre 16/2016, de 12 de setembre, de la Conselleria d'Economia Sostenible, Sectors Productius, Comerç i Treball, es van establir les bases reguladores per a la concessió de beques per l'Institut Valencià de Competitivitat Empresarial (IVACE) en matèria d'internacionalització.  
  
D'acord amb aquesta, l'Institut Valencià de Competitivitat Empresarial (IVACE) convoca les beques IVACE Exterior 2020, i les entitats de destinació col·laboradores en el desenvolupament d'aquestes.  
Aquestes beques tenen com a objectiu la millora de la formació de les persones joves de la Comunitat Valenciana, i la cerca de la paritat d'oportunitats entre homes i dones, amb la finalitat de fomentar el seu accés al mercat laboral, afavorint una ocupabilitat sostenible i de qualitat, així com la mobilitat laboral, amb la finalitat de dotar a les empreses i organismes de la Comunitat Valenciana de personal qualificat i especialitzat en internacionalització. Aquestes beques estan alineades amb els objectius del Programa Operatiu d'Ocupació Juvenil de la Comunitat Valenciana per al període 2014-2020, en particular amb l'objectiu temàtic de l'eix 5: integració sostenible en el mercat laboral de les persones joves. Per això, les beques objecte de la present convocatòria es consideren accions elegibles per al seu cofinançament pel Fons Social Europeu dins de l'Objectiu específic 8.2.2 Reforçar l'ocupabilitat i les competències professionals de les persones joves no ocupades i no integrades.  
Fent ús de les facultats que em confereix l'article 4 del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE) i d'acord amb el que es preveu en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, aquesta presidència ha resolt la convocatòria de les beques IVACE Exterior 2020 i les entitats de destinació col·laboradores en el seu desenvolupament, en els termes següents:  
  
Article 1. Objecte i condicions  
1. L'Institut Valencià de Competitivitat Empresarial (IVACE) convoca les beques IVACE Exterior 2020, l'objectiu de les quals és dotar les empreses i organismes de la Comunitat Valenciana de personal qualificat i especialitzat en comerç exterior mitjançant la formació i especialització professional de joves amb titulació universitària, així com mitjançant la realització de pràctiques sobre els diferents aspectes que afecten el procés d'internacionalització de les empreses de la nostra Comunitat; així mateix mitjançant la present resolució es convoca les entitats de destinació col·laboradores en el desenvolupament de les beques.  
2. Les bases reguladores de la present convocatòria són les aprovades per l'Ordre 16/2016, de 12 de setembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de beques per l'Institut Valencià de Competitivitat Empresarial (IVACE) en matèria d'internacionalització, publicades en el Diari Oficial de la Generalitat Valenciana (DOGV) núm. 7878, de 21 de setembre de 2016. Aquestes bases estableixen les condicions de les beques i de la convocatòria de les entitats de destinació en allò no previst en aquesta resolució.  
  
Article 2. Programa de beques  
1. IVACE validarà ?i si escau, elaborarà- amb l'entitat de destinació corresponent, un programa formatiu amb una duració màxima de dotze mesos consistent en la realització de pràctiques en comerç exterior. Podran ser entitats de destinació:  
a) Delegacions de l'IVACE a l'exterior.  
b) Organismes de promoció de la internacionalització: institucions oficials, organismes multilaterals, bancs multilaterals de desenvolupament, cambres de comerç, oficines econòmiques i comercials d'Espanya a l'exterior, Xarxa EEN (Enterprise Europe Network), Fundació Comunitat Valenciana Regió Europea, i entitats europees, entre altres.  
  
c) Empreses amb domicili social a la Comunitat Valenciana que compten amb filials o sucursals a l'estranger.  
d) Empreses adjudicatàries de l'IVACE per a la prestació del servei d'assessorament internacional a les empreses de la Comunitat Valenciana que així ho sol·liciten.  
2. El programa formatiu s'executarà amb l'objectiu final de capacitar a les persones beneficiàries de les beques en matèria d'internacionalització de les empreses. Una persona designada com a tutora per l'entitat de destinació realitzarà el seguiment i avaluació i es responsabilitzarà de la formació de la persona becada.  
3. Simultàniament a la formació pràctica en qualsevol de les destinacions adjudicades, es desenvoluparà una formació teòrica consistent en la realització de dos cursos:  
- Un curs sobre Màrqueting digital orientat a la internacionalització, de 80 hores de duració, que serà impartit i tutoritzat per un centre formatiu l'objectiu del qual serà proporcionar la formació necessària per a entendre el procés de digitalització de l'economia (Digital Business). No haurà de realitzar aquest curs els qui acrediten haver realitzat i superat amb èxit un curs de més de 80 hores en la mateixa temàtica.  
  
- A la finalització del curs anterior, s'iniciarà el Curs Superior d'Internacionalització de l'Empresa, l'objectiu del qual serà proporcionar a la persona beneficiària de la beca una visió global de l'activitat empresarial internacional, i de l'entorn institucional involucrat en la promoció exterior i internacionalització de les empreses de la Comunitat Valenciana. El curs abastarà, almenys, les matèries següents:  
· Entorn internacional  
· Mercat Únic Europeu  
· Institucions europees  
· Màrqueting internacional  
· Finances internacionals  
· Logística  
· Dret internacional  
 Sensibilització ambiental, i economia circular.  
Igualtat d'oportunitats i paritat, clau per a la rendibilitat de l'empresa internacional.  
No hauran de realitzar aquest curs els qui acrediten haver realitzat i superat amb èxit un màster o curs de més de 220 hores de gestió de comerç internacional o d'internacionalització empresarial. La no-superació de tots dos cursos podrà suposar el reintegrament total o parcial de la dotació econòmica percebuda, així com la no obtenció del certificat d'aprofitament de la beca.  
  
Article 3. Marc normatiu  
1. A més del que es disposa en les bases reguladores aprovades per l'Ordre 16/2016, de 12 de setembre, de la Conselleria d'Economia Sostenible, Sectors Productius, Comerç i Treball i les disposicions que s'hi mencionen, serà aplicable:  
a) El Reglament (UE) núm. 1303/2013 del Parlament Europeu i del Consell, de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell (d'ara endavant, el Reglament (UE) núm. 1303/2013).  
b) El Reglament (UE) núm. 1304/2013 del Parlament Europeu i del Consell de 17 de desembre de 2013 relatiu al Fons Social Europeu i pel qual es deroga el Reglament (CE) no 1081/2006 del Consell (d'ara endavant, el Reglament (UE) núm. 1304/2013).  
c) L'Ordre ESS/1924/2016, de 13 de desembre, per la qual es determinen les despeses subvencionables pel Fons Social Europeu durant el període de programació 2014-2020. (BOE 307, 21 de desembre de 2016 pàgina 89111.)  
2. Així mateix seran aplicable els criteris establits per la Llei 18/2014, de 15 d'octubre, relatius al Sistema Nacional de Garantia Juvenil.  
3. De conformitat amb les disposicions de la Comunicació de la Comissió relativa al concepte d'ajuda d'estatal conforme al que es disposa en l'article 107, apartat 1, del TFUE, les ajudes previstes en la present convocatòria no estaran subjectes a l'obligació de notificació a la Comissió Europea per no reunir els requisits de l'article 107.1 del Tractat de funcionament de la Unió Europea, concretament, per no suposar un avantatge per a una empresa, ni falsejar la competència o afectar els intercanvis comercials entre estats membres.  
  
  
Article 4. Duració del programa de beques  
La duració de la beca, sempre que hi haja crèdit adequat i suficient en els exercicis 2020 i 2021, tindrà una duració màxima de dotze mesos, amb l'acceptació prèvia de la beca a través del document corresponent.  
  
Article 5. Dotació econòmica de la beca. Pressupost de la convocatòria  
1. Dotació dinerària: per a les finalitats formatives descrites en els articles precedents, cada beca comptarà amb una dotació dinerària fixa per import de dotze mil vint euros (12.020,00 ?) bruts anuals, i s'aplicaran les corresponents retencions fiscals i de Seguretat Social d'acord amb la normativa vigent.  
A més de la dotació dinerària fixa indicada en el paràgraf anterior, s'establirà una dotació dinerària variable en funció de la destinació assignada segons el que es preveu en l'annex I, així com una dotació en concepte de Borsa d'incorporació i retorn els imports màxims de la qual es fixen en l'annex II d'aquesta resolució.  
Tant la dotació dinerària fixa com la variable seran percebudes en funció del temps i lloc de gaudi efectiu de la beca. La dotació variable només serà percebuda a partir del desplaçament de la persona becada a la destinació assignada.  
2. A més l'IVACE es farà càrrec de les despeses següents inherents a la beca, que tindran la consideració de retribució en espècie:  
a) Assegurança d'accident i malaltia per a les persones destinades en l'exterior, que serà contractada directament per l'IVACE.  
b) Altres despeses abonades per la persona beneficiària de la beca i que li seran reemborsades posteriorment per l'IVACE després de la presentació de la justificació corresponent:  
- Costos de taxes del visat per a la permanència en la destinació assignada. En el cas que el visat no siga concedit pel període màxim de la beca, l'entitat de destinació en la qual s'estiga desenvolupant, aquesta es farà càrrec de la renovació, així com de les despeses inherents a aquesta fins a la finalització de la beca.  
- Cursos d'idiomes, diferents de l'anglés, prèvia autorització de l'IVACE, en aquelles destinacions en què el coneixement i/o millora de l'idioma local siga necessari per a l'adequat desenvolupament de la beca.  
c) Costos de les vacunes necessàries per a la permanència en destinació.  
3. L'IVACE també es farà càrrec de les despeses de desplaçament en destinació, o unes altres degudament motivades, ocasionades pel mateix desenvolupament de la beca en els organismes de promoció de la internacionalització a què fa referència l'article 2.1.b que hagen sigut autoritzades prèviament per l'IVACE.  
4. Quan les necessitats del lloc de destinació així ho requerisquen se signarà entre la persona beneficiària de la beca i l'IVACE un contracte de comodat per a l'ús d'un ordinador portàtil propietat de l'IVACE.  
5. El finançament de la present convocatòria estarà condicionada a l'existència de pressupost adequat i suficient en l'exercici 2020 a càrrec de la línia pressupostària S8029000 €Formació dirigida a l'especialització professional en Internacionalització- de l'IVACE per a l'exercici 2020 per un import estimat d'1.685.500 - a càrrec del capítol VII i de 152.500 - a càrrec del capítol II. Aquesta línia està cofinançada al 91,89 % en el marc de la Iniciativa d'Ocupació Juvenil a través del Fons Social Europeu, addicionalment, i també amb càrrec a la línia S8029000 encara que en aquest cas amb finançament exclusiu de la Generalitat, existeix una dotació de 70.000 - per a la borsa d'incorporació a destinació i retorn de les persones becades.  
El mètode per a determinar els costos subvencionables en la part corresponent a la dotació dinerària fixa i a la variable de la beca, serà el recollit en l'article 67.1.b del Reglament UE número 1303/2013, denominat barem estàndard de costos unitaris. D'altra banda, seran subvencionables aquells imports relatius a les operacions instrumentades a través de contractes administratius necessaris per a l'execució.  
  
  
Article 6. Liquidació i pagament  
1. L'IVACE abonarà de manera fraccionada la dotació dinerària fixa, mitjançant pagaments mensuals en un màxim de dotze mensualitats. L'última mensualitat es farà efectiva després del lliurament per la persona beneficiària de la beca dels informes trimestrals, la memòria final i del «qüestionari final de participants en P.O. FSE 2014-2020», i després de la preceptiva aprovació per l'IVACE.  
L'import en concepte de Borsa d'incorporació i retorn i la dotació dinerària variable es faran efectives després de l'acceptació i la incorporació de la persona beneficiària a la destinació.  
Les despeses recollides en l'apartat 2.b i 3 de l'article 5 seran abonades després de la presentació de la justificació corresponent seguint les instruccions que li seran degudament comunicades.  
2. A més, està prevista la possibilitat d'anticipar fins a un màxim del vint-i-cinc per cent (25 %) de l'import total corresponent a la dotació dinerària variable sense presentació prèvia d'aval sempre que les respectives lleis de pressupostos de la Generalitat per a 2020 i 2021 exoneren de la seua presentació de conformitat amb el que es preveu en l'article 171 de la Llei 1/2015.  
  
Article 7. Nombre de places i procediment de concessió  
El nombre de beques que es convoquen a través de la present resolució és de setanta (70), i l'adjudicació es tramitarà en règim de concurrència competitiva conformement al que es disposa en la present resolució i en les bases que les regulen aprovades per l'Ordre de 16/2016, de 12 de setembre, de la Conselleria d'Economia Sostenible, Sectors Productius, Comerç i Treball.  
  
Article 8. Requisits a complir per les persones aspirants a les beques  
Podran sol·licitar les beques IVACE Exterior 2020 les persones físiques que reunisquen els requisits següents:  
a) Ser nacional d'un estat membre de la Unió Europea i resident a la Comunitat Valenciana des d'almenys dotze mesos abans de la data de publicació de l'extracte de la convocatòria en el DOGV.  
b) Estar inscrita i ser persona beneficiària en el Fitxer del Sistema Nacional de Garantia Juvenil del Ministeri d'Ocupació, Migracions i Seguretat Social http://www.empleo.gob.es/es/garantiajuvenil/home.html, en el moment de presentació de la sol·licitud de la beca i en el moment de la proposta d'adjudicació d'aquesta.  
c) Tindre menys de trenta anys el dia 27 de gener de 2020, data en la qual finalitza el termini de presentació de sol·licituds.  
d) Estar en possessió d'una titulació universitària de grau superior. En el supòsit de titulació obtinguda en qualsevol país diferent d'Espanya, aquesta titulació haurà d'anar acompanyada de la resolució d'equivalència a titulació i a nivell acadèmic universitari oficial o de la resolució d'homologació de títols estrangers, d'acord amb el que regula l'RD 967/2014 de 21 de novembre.  
e) Domini parlat i escrit de l'idioma anglés, així com del d'alguna de les llengües oficials de la Comunitat Valenciana en el cas d'aquells aspirants que no posseïsquen la nacionalitat espanyola; aquests requisits s'acreditaran a través de la realització de proves -i entrevista en el cas de les llengües oficials de la Comunitat Valenciana- dutes a terme en el procés de selecció.  
f) No haver gaudit o percebut cap prestació en concepte de beca dirigida a l'especialització en temes relacionats amb la internacionalització de l'empresa, concedida per administracions públiques, cambres de comerç, o altres organismes de promoció comercial, amb independència de la procedència del seu finançament.  
g) No estar afectades per cap limitació incompatible amb el desenvolupament funcional o geogràfic de la beca.  
h) No tindre antecedents penals o estar incurs en causa penal que impedisca el desenvolupament funcional o geogràfic de la beca.  
i) Trobar-se al corrent en les seues obligacions fiscals i amb la Seguretat Social.  
j) No incórrer en cap de les causes de prohibició per a ser beneficiària previstes en l'article 13.2 de la Llei 38/2003, de 17 de novembre, general de subvencions.  
  
Article 9. Formalització de sol·licituds  
1. Les persones sol·licitants hauran de presentar la documentació següent:  
a) Imprés de sol·licitud degudament emplenat, disponible en la pàgina web de l'IVACE http://www.ivace.es a partir de l'endemà de la publicació de l'extracte de la convocatòria en el Diari Oficial de la Generalitat Valenciana (DOGV).  
b) Fotocòpia del DNI en vigor en cas que en l'imprés de sol·licitud no s'haja autoritzat l'IVACE per a la seua obtenció per mitjans telemàtics; en tot cas, les persones nacionals d'un altre estat membre de la Unió Europea presentaran la documentació equivalent.  
  
c) Document imprés emés pel Ministeri d'Ocupació i Seguretat Social que acredite estar inscrit en el fitxer del Sistema Nacional de Garantia Juvenil a data de la sol·licitud de la beca o, si escau, del termini d'esmena.  
d) Document oficial que acredite l'empadronament a la Comunitat Valenciana on s'especifique la data d'alta en la localitat corresponent des d'almenys dotze mesos abans de la data de publicació de l'extracte d'aquesta convocatòria en el DOGV.  
e) Fotocòpia que acredite l'obtenció de titulació universitària de grau superior a què es refereix l'apartat d de l'article 8 de la present resolució o, en absència d'això, fotocòpia del resguard de la sol·licitud del títol. En el cas de titulacions obtingudes a l'estranger, s'han d'acreditar mitjançant el certificat d'equivalència a titulació i a nivell acadèmic universitari per a titulacions amb resolució d'equivalència, o per la credencial d'homologació en el cas de titulacions amb resolució d'homologació. Tots dos documents, el certificat i la credencial són expedits per la Subdirecció General de Títols i Reconeixement de Qualificacions del Ministeri d'Educació Cultura i Esport.  
  
f) Fotocòpia de l'expedient acadèmic en el qual figuren les qualificacions obtingudes, data d'obtenció d'aquestes i nombre de convocatòries.  
g) Curriculum vitae de la persona sol·licitant.  
h) Certificat de no tindre antecedents penals o estar incurs en causa penal que impedisca el desenvolupament funcional o geogràfic de la beca emés pel Ministeri de Justícia.  
i) Qualsevol altra documentació que acredite els mèrits de la persona interessada: en el cas de l'experiència professional, haurà d'aportar el certificat de vida laboral o els contractes en els quals es detalle el lloc; en el cas dels cursos de formació, aportarà fotocòpia de títols o diplomes en els quals s'acredite el nombre d'hores de les quals consten aquests; en cas de participació en ONG i en altres entitats sense ànim de lucre l'objectiu de les quals siga promocionar i beneficiar la societat civil des de qualsevol àmbit que la beneficie, siga cultural, social, educatiu, etc., s'aportarà la documentació acreditativa.  
j) En cas de ser titular o persona beneficiària de la renda valenciana d'inclusió (RVI), certificat emés per les direccions territorials de la Conselleria d'Igualtat i Polítiques Inclusives.  
Tota la documentació presentada haurà d'estar redactada en castellà o valencià.  
  
2. Termini i lloc de presentació.  
El termini de presentació de sol·licituds començarà a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana, i finalitzarà el 27 de gener de 2020.  
L'imprés de sol·licitud i la documentació complementària a dalt indicada haurà de presentar-se de forma presencial en el registre de l'IVACE situat en la ciutat administrativa 9 d'Octubre, torre 2, c/ de la Democràcia (Accés per c/ Nou d'octubre) 46600 València, o bé per qualsevol de les formes previstes en l'article 16 de la Llei 39/2015, d'1 d'octubre, del procediment administratiu comú de les administracions públiques. Si s'opta per l'enviament per correu, haurà d'acreditar, amb el resguard corresponent, la data d'imposició de l'enviament, i comunicar en el mateix dia a l'Àrea de Promoció Internacional de l'IVACE la remissió de la sol·licitud a través del correu electrònic qstozfeortbygxcioy.stntm@hvd.dz.  
  
3. Esmena.  
Si la sol·licitud aportada és incompleta o presenta errors corregibles es requerirà la persona interessada perquè en el termini de 10 dies hàbils esmene la falta o acompanye els documents preceptius, amb l'advertiment que si no ho fa, es considerarà que ha desistit de la seua sol·licitud. Transcorregut aqueix termini, després de l'avaluació i admissió de les sol·licituds, es publicarà la llista de les persones admeses i convocades a realitzar les proves de selecció corresponents. Aquesta llista estarà disponible en la pàgina web de l'IVACE: http://www.ivace.es.  
  
4. Exclusió de sol·licituds.  
Seran excloses del procés d'avaluació:  
a) Les sol·licituds que, amb requeriment previ, no reunisquen els requisits assenyalats en aquesta resolució i les que no continguen tota la documentació sol·licitada.  
b) Les sol·licituds presentades fora del termini fixat.  
c) Les sol·licituds dels qui s'hagen beneficiat d'alguna de les beques d'internacionalització convocades per l'IVACE o per l'extint IVEX, o que hagen renunciat a aquestes amb anterioritat a la seua finalització.  
  
d) Aquelles sol·licituds de les quals es desprenga l'existència de maniobra fraudulenta o mala fe per part de la persona sol·licitant a fi de ser beneficiària d'una de les beques previstes en aquesta convocatòria.  
  
  
5. Tractament de dades personals  
Les dades personals de les sol·licituds recollides en el transcurs del procediment seran incloses en un fitxer automatitzat, en els termes i condicions exigibles per la normativa aplicable en matèria de protecció de dades de caràcter personal. Aquest fitxer denominat Beques i pràctiques està inscrit en l'Agència Espanyola de Protecció de Dades (AEPD) amb el núm. 7077592560. Les persones sol·licitants podran exercitar els seus drets d'accés, rectificació i cancel·lació en l'adreça de correu postal de l'IVACE: IVACE, ciutat administrativa 9 d'octubre - torre 2, c/ de la Democràcia (accés per c/ Nou d'octubre) 46811 València.  
  
  
Article 10. Selecció d'aspirants a la beca  
1. Les beques es concediran sota el règim de concurrència competitiva, mitjançant una comparació de les sol·licituds presentades a les quals la comissió d'avaluació, prevista en l'Ordre 16/2016, de 12 de setembre, de la Conselleria d'Economia Sostenible, Sectors Productius, Comerç i Treball, aplicarà els criteris de valoració fixats i establirà una prelació segons la puntuació obtinguda.  
  
La selecció d'aspirants es realitzarà respectant les polítiques horitzontals en matèria d'igualtat d'oportunitats i atenent principis de publicitat suficient i valoració equitativa dels aspirants.  
Els qui hagen superat les proves d'anglés oral i escrit seran convocats a través de la pàgina web de l'IVACE http://www.ivace.es, a la realització d'un test aptitudinal i a una entrevista personal que es durà a terme en l'IVACE.  
La relació d'aspirants que hagen superat les proves eliminatòries es publicarà en la pàgina web de l'IVACE i seran convocats a la prova següent. En cas d'empat en la valoració obtinguda per dues o més aspirants, tindrà preferència, per ser major el risc d'exclusió, la persona candidata de més edat, sempre que entre tots dos hi haja una diferència de 12 o més mesos en la data de naixement. En cas de persistir l'empat, tindrà preferència en primer lloc la persona titular de la RVI o beneficiària d'aquesta com a part d'una unitat de convivència. En cas de perdurar l'empat, tindrà preferència la persona que en l'últim any haja romàs més temps inscrita en el Servei Valenciá d'Ocupació i Formació, LABORA. Aquest fet haurà d'acreditar-se, si escau, amb el certificat de períodes d'inscripció emés per aquest organisme.  
  
  
Article 11. Resolució i notificació  
1. L'adjudicació de les beques i la constitució, si escau, de la borsa de suplents, així com la denegació de la seua concessió, serà facultat de la persona que ostente la Presidència de l'IVACE, a la vista de l'expedient i a proposta de la comissió d'avaluació. L'IVACE es reserva el dret a deixar vacant l'adjudicació totalment o parcialment quan els perfils de les persones participants no superen el procés de selecció.  
  
2. El termini màxim per a resoldre i notificar la resolució serà de sis mesos comptats des de la publicació de l'extracte de convocatòria en el Diari Oficial de la Generalitat Valenciana. Transcorregut el termini sense que s'haja dictat resolució expressa, s'entendran desestimades les sol·licituds per silenci administratiu, tot això sense perjudici de l'obligació de resoldre expressament que incumbeix l'Administració.  
La resolució motivada del procediment es notificarà a les persones interessades mitjançant la seua publicació en la pàgina web de l'IVACE http://www.ivace.es. Es considerarà que amb la recepció de la notificació de la beca la persona beneficiària accepta la seua inclusió en la llista d'operacions contemplada en l'article 115, apartat 2, del Reglament (UE) núm. 1303/2013 del Parlament Europeu i del Consell de 17 de desembre de 2013.  
Així mateix, les beques concedides es publicaran en la Base de Dades Nacional de Subvencions en compliment del que s'estableix en la Llei 38/2003, de 17 de novembre, general de subvencions, amb expressió de la convocatòria, del programa i crèdit pressupostari al qual s'imputen, beneficiari, quantitat concedida i objectiu o finalitat de la subvenció.  
3. La resolució de concessió i/o denegació posarà fi a la via administrativa i contra aquesta podrà interposar-se recurs potestatiu de reposició en el termini d'un mes comptat des de l'endemà de la recepció de la notificació, o recurs contenciós administratiu en el termini de dos mesos davant el jutjat contenciós administratiu competent d'acord amb els criteris establits en l'article 14 de la Llei 29/1998, de 13 de juliol, reguladora de la jurisdicció contenciosa administrativa. Es delega en la Direcció Adjunta de l'IVACE (Direcció General d'Internacionalització) la resolució dels recursos de reposició.  
  
  
Article 12. Assignació de destinacions i acceptació  
1. Quan la destinació assignada siga una empresa, la resolució tan sols indicarà aquest esment genèric i quedarà pendent la seua concreció de resultes del procés d'entrevistes que es mantinguen entre les empreses i les persones beneficiàries de la beca, les dades de contacte de les quals hauran sigut facilitades per l'IVACE. En un altre cas, la mateixa resolució de concessió incorporarà la destinació concreta assignada.  
2. En tot cas, serà necessari que la persona beneficiària subscriga, en el termini indicat, el document d'acceptació de la beca en el qual s'especificaran les seues obligacions. Aquest document li serà facilitat per l'IVACE una vegada signada la resolució de concessió. En els casos de destinació en empresa subscriurà a més del document esmentat, i després de la finalització del procés d'entrevistes mantingudes amb les diferents empreses, un annex acceptant la destinació definitiva a l'exterior.  
3. Les persones beneficiàries de les beques amb destinació empresa, començaran la seua formació en la seu de l'empresa a la Comunitat Valenciana fins a la seua efectiva incorporació a la destinació inicialment -o amb posterioritat- assignada. En el cas d'existir problemàtica en la tramitació de la documentació necessària per al desplaçament i incorporació al país de destinació que retarde de forma prolongada o faça impossible la incorporació al país de destinació, l'IVACE podrà concloure que el desenvolupament de la beca tinga lloc en una destinació diferent de la inicialment assignada.  
  
Article 13. Incompliment i incidències  
1. Davant l'incompliment per la persona beneficiària de les obligacions previstes en l'Ordre 16/2016, de 12 de setembre, o en la present convocatòria, l'IVACE, amb audiència prèvia de la persona becada podrà, en funció de la gravetat de l'incompliment, minorar, revocar i, si escau, sol·licitar el reintegrament total o parcial de les quantitats abonades i/o anticipades, així com de qualsevol altra despesa satisfeta per l'IVACE i inherent a la beca, a més dels interessos que legalment pertoquen.  
2. En cas de renúncia a la beca, la persona beneficiària haurà de notificar-ho per escrit a l'IVACE amb quinze dies d'antelació, exposant detalladament les raons de la seua renúncia, i presentar un informe relatiu al període del programa formatiu desenvolupat fins la data. L'IVACE determinarà, en funció dels motius al·legats i de la part del programa formatiu desenvolupat, si pertoquen reintegraments parcials o totals de les quantitats abonades i/o anticipades, així com de qualsevol altra retribució no dinerària satisfeta per l'IVACE i inherent a la beca.  
  
3. En el cas que concórrega alguna causa de malaltia, o qualsevol altra d'índole personal que supose la suspensió del desenvolupament de la beca, la comissió d'avaluació decidirà, examinant totes les circumstàncies, la continuació o no del gaudi d'aquesta.  
4. Les persones beneficiàries es comprometran a facilitar informació sobre la seua situació laboral al cap de sis mesos de la finalització de la beca.  
  
Article 14. Fiscalitat i Seguretat Social  
Hi serà aplicable l'RD 1493/2011 pel qual es regulen els termes i les condicions d'inclusió de les persones beneficiàries en el Règim General de la Seguretat Social. En tot allò que no es detalle en el reial decret esmentat, es regirà pel que s'establisca en la Llei general de la Seguretat Social.  
Respecte a la fiscalitat de la beca serà aplicable la Llei 35/2006, de 28 de novembre, de l'impost sobre la renda de les persones físiques.  
  
Article 15. Entitats de destinació: empreses  
1. Podran participar, tal com indica l'article 2.1 en els seus apartats c) i d), les empreses de la Comunitat Valenciana que compten amb filials i/o sucursals a l'estranger i les empreses adjudicatàries de l'IVACE per a la prestació del servei d'assessorament internacional a les empreses de la Comunitat Valenciana que així ho sol·liciten, que complisquen els requisits següents:  
a) Comptar amb mitjans humans i materials necessaris per a l'adequat desenvolupament de la beca.  
A l'efecte de poder obtindre el visat a favor de la persona beneficiària de la beca quan aquesta haja de desenvolupar-se als EUA, l'empresa haurà de justificar documentalment el compliment dels requisits següents en el moment de presentació de la sol·licitud:  
- Comptar amb el document Worker's Compensation Insurance Policy als Estats Units o amb documentació oficial que l'exonere d'aquest.  
- Comptar amb personal propi suficient en la filial per a tutoritzar la persona beneficiària (almenys 2 empleats en règim laboral a temps complet).  
- Disposar d'espai físic concret i específicament assignat a la persona beneficiària.  
- Comptar amb una pàgina web en anglés amb números de telèfon i adreça als Estats Units.  
- Portar funcionant almenys 12 mesos als Estats Units.  
  
b) En el cas d'empreses amb domicili social en la Comunitat Valenciana que compten amb filials i/o sucursals a l'estranger s'haurà d'aportar documentació que acredite la vinculació entre totes dues entitats.  
  
c) Estar al corrent amb l'IVACE en el pagament dels serveis i accions organitzades per aquest Institut.  
d) Trobar-se al corrent en les seues obligacions fiscals i amb la Seguretat Social.  
e) No incórrer en cap de les causes d'impossibilitat previstes en l'article 13 de la Llei 38/2003, de 17 de novembre, general de subvencions, la qual cosa acreditaran mitjançant declaració responsable.  
2. Les empreses interessades hauran de presentar un model de sol·licitud, disponible en la plataforma informàtica habilitada a aquest efecte en la pàgina web de l'IVACE http://www.ivace.es, a més del pla formatiu a desenvolupar. Cada empresa podrà sol·licitar la incorporació d'un/a becari o becària.  
3. Vistes les sol·licituds i plans formatius presentats elaborats de conformitat amb el manual disponible en la web de l'IVACE http://www.ivace.es/index.php'option=com\_remository&Itemid=100124&func=fileinfo&id=3820&lang=es, l'Àrea de Promoció Internacional verificarà el compliment dels requisits establits, i requerirà la seua esmena quan siga procedent, i valorarà els continguts del pla formatiu elaborat i presentat, la trajectòria i el grau d'internacionalització de l'empresa, els seus compromisos amb les polítiques d'igualtat i d'inserció laboral de persones amb el risc d'exclusió social, el perfil del tutor, així com el procediment de tutorització.  
4. Emés l'informe per l'Àrea de Promoció Internacional, la persona titular de la direcció adjunta de l'IVACE (Direcció General d'Internacionalització), dictarà resolució d'aprovació o desestimació de l'adhesió de les diferents empreses a aquest programa en la seua condició d'entitats de destinació.  
Les empreses que hagen resultat seleccionades, podran accedir a la informació de les persones que hagen resultat adjudicatàries de les beques i que les desenvoluparan en empreses a fi d'iniciar el procés d'entrevistes i posterior selecció. El manual sobre el procés d'entrevistes i selecció de becaris o becàries es trobarà publicat en la web de l'IVACE http://www.ivace.es.  
La participació en aquest programa no garanteix l'efectiva incorporació de la persona beneficiària de la beca a l'empresa si no existeix l'acord corresponent entre ambdues.  
5. Amb l'empresa amb la qual després del procés d'entrevistes la persona beneficiària haja de desenvolupar la seua beca, se signarà l'acord corresponent de col·laboració entre aquella i l'IVACE.  
6. L'empresa seleccionada designarà un/a tutor o tutora permanent per a la supervisió de la formació i el compliment dels objectius de la beca, que facilite l'adaptació de la persona becada en l'empresa. L'IVACE juntament amb el tutor o tutora designat per l'empresa o entitat vetlarà per l'adequat desenvolupament del programa formatiu.  
  
Article 16. Altres entitats de destinació  
1. També podran participar com a entitats de destinació tal com s'indica en l'article 2.1 d'aquesta resolució:  
- Les delegacions de l'IVACE en l'exterior.  
- Els organismes de promoció de la internacionalització (institucions oficials, organismes multilaterals, bancs multilaterals de desenvolupament, cambres de comerç, oficines econòmiques i comercials d'Espanya a l'exterior, Xarxa EEN, Fundació Comunitat Valenciana Regió Europea, i entitats europees entre altres).  
Aquestes entitats hauran de presentar un pla formatiu per al becari o becària, juntament amb el perfil del tutor o tutora, i el procediment de tutorització, que serà revisat i valorat per l'Àrea de Promoció Internacional.  
2. Amb aquella entitat amb la qual la persona beneficiària haja de desenvolupar la seua beca, excepte el cas que esta siga una Oficina Econòmica i Comercial d'Espanya a l'Exterior, se signarà l'acord corresponent de col·laboració entre aquella i l'IVACE.  
3. L'entitat de destinació designarà un tutor o tutora permanent per a la supervisió de la formació i el compliment dels objectius de la beca, que facilite l'adaptació de la persona becada en l'entitat. L'IVACE juntament amb el tutor o tutora designat/ada per l'entitat vetlarà per l'adequat desenvolupament del programa formatiu.  
  
Article 17. Frau o irregularitat  
Qualsevol persona que tinga coneixement de fets que puguen ser constitutius de frau o irregularitat en relació amb projectes o operacions finançats totalment o parcialment a càrrec de fons procedents de la Unió Europea en el marc de la present convocatòria podrà posar aquests fets en coneixement del Servei Nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat a aquest efecte per aquest Servei en l'adreça web http://igaepre.central.sepg.minhac.age/sitios/igae/es-ES/Paginas/Denan.aspx.  
  
  
DisposiciONS finalS  
  
Primera  
Es faculta la persona titular de la direcció adjunta de l'IVACE (Direcció General d'Internacionalització) per a dictar les resolucions necessàries per al desenvolupament, eficàcia i execució de la present convocatòria.  
  
Segona  
La present resolució entrarà en vigor l'endemà de la publicació de l'extracte de la convocatòria en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, podrà interposar-se en el termini d'un mes un recurs potestatiu de reposició davant del conseller d'Economia Sostenible, Sectors Productius, Comerç i Treball, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 25 de novembre de 2019.- El president de l'IVACE: Rafael Climent González.  
  
  
ANNEX I  
Dotació econòmica dinerària variable. Criteris i imports  
  
Les beques IVACE Exterior 2020 preveuen períodes formatius que poden desenvolupar-se tant a la Comunitat Valenciana com a l'exterior. Addicionalment a la quantitat de 12.020,00 - anuals en concepte de dotació dinerària fixa, les persones beneficiàries de les beques podran percebre una dotació dinerària variable en funció del nivell de vida del país en què -si escau- haja de desenvolupar la beca.  
Les dotacions econòmiques dineràries variables anuals seran les següents:  
  
DESTINACIÓ DOTACIÓ DINERÀRIA VARIABLE  
NOVA YORK 20.500 -  
TÒQUIO 20.500 -  
DOHA 17.500 -  
DUBAI 16.880 -  
ATLANTA 15.500 -  
CHICAGO 15.500 -  
LONDRES 15.500 -  
LOS ANGELES 15.500 -  
MIAMI 15.500 -  
OSLO 15.500 -  
PARÍS 15.500 -  
SAN FRANCISCO 15.500 -  
SIDNEY 15.500 -  
SINGAPUR 15.500 -  
WASHINGTON 15.500 -  
PEQUÍN 13.500 -  
BERNA 13.500 -  
ESTOCOLM 13.500 -  
HONG KONG 13.500 -  
LIÓ 13.500 -  
SEÜL 13.500 -  
TEL AVIV 13.500 -  
HÈLSINKI 13.480 -  
XANGAI 12.500 -  
BOLONYA 11.780 -  
MILÀ 11.780 -  
MOSCOU 11.780 -  
SAO PAULO 11.780 -  
BRASÍLIA 10.930 -  
JOHANNESBURG 10.930 -  
MUMBAI 10.165 -  
BRUSSEL·LES 10.080 -  
ROMA 10.080 -  
TORONTO 10.080 -  
COSTA D'IVORI 10.000 -  
MUNIC 10.000 -  
ALGER 9.500 -  
CHENGDU 9.500 -  
DUBLÍN 9.230 -  
HO CHI MIN 9.230 -  
LA HAIA 9.230 -  
MONTEVIDEO 9.230 -  
OTTAWA 9.230 -  
PANAMÀ 9.230 -  
BERLÍN 8.380 -  
BOGOTÀ 8.380 -  
DAKAR 8.380 -  
DÜSSELDORF 8.380 -  
NOVA DELHI 8.380 -  
SANTIAGO DE XILE 8.380 -  
TAIPEI 8.000 -  
KUALA LUMPUR 7.530 -  
LIMA 7.530 -  
MANILA 7.530 -  
QUITO 7.530 -  
JAKARTA 7.530 -  
ASUNCIÓN 6.680 -  
CASABLANCA 6.680 -  
CIUTAT DE MÈXIC 6.680 -  
PRAGA 6.680 -  
GUANGZHOU 6.000 -  
SAN JOSÉ DE COSTA RICA 6.000 -  
BUCAREST 5.830 -  
BUDAPEST 5.830 -  
ISTANBUL 5.830 -  
SOFIA 5.830 -  
VARSÒVIA 5.830 -  
VÍLNIUS 5.830 -  
  
  
La comissió d'avaluació es reserva el dret a modificar o incorporar noves destinacions i a modificar, si escau, les dotacions dineràries variables en funció del desenvolupament de la convocatòria de beques com a conseqüència de factors derivats de l'entorn socioeconòmic.  
  
  
  
ANNEX II  
Borsa d'incorporació a destinació i retorn  
Imports per a anada i tornada a destinació  
Art. 5.1  
  
L'import màxim de bitllet d'avió (anada/tornada) que l'IVACE sufragarà en concepte de borsa d'incorporació a destinació i retorn a les persones becades, si escau, destinades a l'exterior, serà:  
  
ZONA GEOGRÀFICA IMPORT EN EUROS  
la Xina 790 -  
Resta d'Àsia 940 -  
UE 320 -  
Resta d'Europa 450 -  
Magrib 350 -  
Resta d'Àfrica 1.080 -  
USA i el Canadà 940 -  
Amèrica Llatina 1.260 -  
Austràlia 1.580 -  
l'Índia 1.010 -  
Orient Mitjà 920 -  
  
  
La comissió d'avaluació es reserva el dret a modificar aquestes dotacions en funció del desenvolupament de la convocatòria de beques com a conseqüència de factors derivats de l'entorn socioeconòmic.